  Туспуктэм: Руслан Нуриахметов Майя Бывальцева Удмуртиын эмчи доры, со пӧлын сюбег ӧръёсъя ӧнерчиос доры, гожтӥськыны капчигес луиз. Асгожтӥськонъя улосвыл порталлэн мобильной пӧртэмлыкез (версиез) кылдӥз. Со сярысь элькун кивалтэтлэн тӧроезлэн воштӥсез Эльвира Пинчук Телеграм-каналаз ивортӥз. Ватсэтъёсын магазинын со «К врачу» (6+) нимаське. Смартфонэ кыскем бере ас улосвылэз («Удмуртская Республика») быръёно но ӵектэм амалъёс пӧлысь одӥгезъя пусйиськонэз (регистрациез) йылпумъяно. Ватсэтлэн мобильной пӧртэмлыказ Госуслугиысь аккаунт пыр но пусйиськыны луэ, соку ватсаса электрон почтаез гожтыны но выль паролез йырын возьыны кулэ уз луы. Тодэ вайытом, Удмуртиын эмчи доры гожтӥськыны Кун юрттӥськетъёсъя огъя портал но Эм юрттӥськетъёсъя улсовыл портал пыр луэ. Госуслуги пыр гожтӥськыны луэ со эмъюртэ гинэ, кудӥз борды тӥ юнматэмын. Улосвыл портал пыр сюбег ӧръя вань ӧнерчиос доры, улон интыез лыдэ басьтытэк, гожтӥськыны, озьы ик нимез вазьман баме пыртыны яра. Вотэс пыр гожтӥськыны луонлык ӧвӧл ке, 122 номеръя, 8-800-100-24-47 номеръя яке эмъяськоннилэн регистратураяз жингрытысав азиськыны луэ. Тегъёс: Тазалык Технологиос Удмуртия  